Document ID: 32001R1812

Ir-Regolament tal-Kummissjoni (KE) Nru 1812/2001
ta' l-14 ta' Settembru 2001
li jemenda r-Regolament (KE) Nru 1886/2000 dwar l-estensjoni għal ċerti regoli adotatti mill-organizzazzjonijiet tal-produtturi fil-qasam tas-sajd għal dawk li mhumiex membri
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akwakultura [1], kif emendat l-aħħar bir-Regolament tal-Kummissjoni (KE) Nru 939/2001 [2], u b'mod partikolari l-Artikolu 7(10) tiegħu,
Billi:
(1) Ir-Regolament tal-Kummissjoni (KE) Nru 1886/2000 tas-6 ta' Settembru 2000, li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-estensjoni ta' ċerti regoli adotatti mill-organizzazzjonijiet tal-produtturi fil-qasam tas-sajd lil dawk li mhumiex membri, [3] fih, b'mod speċjali, kriterji biex ikun evalwat il-grad tar-rappreżentattività ta' l-organizzazzjonijiet tal-produtturi fil-qasam tal-qabda, liema kriterji mhumiex adattati għall-qasam ta' l-akwakultura. Għalhekk, huwa meħtieġ li jkunu definiti kriterji speċifiċi f'dak il-qasam fejn għandha x'taqsam ir-rappreżentattività.
(2) Meta jkunu kkunsidrati l-karatteristiċi tas-settur ta' l-akwakultura, ikun xieraq ukoll li r-regoli tal-produzzjoni u tas-suq f'dak il-qasam ikunu definiti b'mod ċar f'dak ir-Regolament.
(3) Ir-Regolament (KE) Nru 1886/2000 għandu jkun għalhekk emendat.
(4) Il-miżuri li hemm previsti f'dan ir-Regolament huma f'konformità ma' l-opinjoni tal-Kumitat tat-Tmexxija għall-Prodotti Agrikoli,
ADOTTAT DAN IR-REGOLAMENT:
Artikolu 1
L-Artikoli 1 u 2 tar-Regolament (KE) Nru 1886/2000 qed jinbidlu b'dan li ġej:
"Artikolu 1
1. L-attivitajiet tal-produzzjoni u tat-tqegħid fis-suq ta' organizzazzjoni tal-produtturi fil-qasam tal-qabda għandhom ikunu kkunsidrati bħala rappreżentati b'mod suffiċjenti fiż-żona li fiha huwa propost li jkunu estiżi r-regoli jekk:
(a) it-tqegħid fis-suq mill-organizzazzjoni tal-produtturi, jew mill-membri tagħha, ta' l-ispeċi li għalihom ir-regoli jkunu japplikaw, tkun tammonta għal aktar minn 65 % in-ġenerali tal-kwantitajiet imqiegħdha fis-suq, u
(b) in-numru ta' sajjieda li jkun hemm abbord opri tal-baħar mħaddma mill-membri ta' l-organizzazzjoni tal-produtturi ikun aktar minn 50 % tan-numru totali ta' sajjieda stabbiliti fiż-żona li għaliha jkunu japplikaw ir-regoli li jistgħu jiġu estiżi.
2. Għall-għanijiet tal-punt 1(a), għandhom ikunu kkunsidrati l-kwantitajiet impoġġija fis-suq matul is-sena tas-suq ta' qabel.
3. Għall-għan biex ikun ikkalkulat il-perċentaġġ imsemmi fil-punt 1(b), is-sajjieda abbord opri tal-baħar, li t-tul ġenerali tagħhom ikun inqas minn jew ugwali għal 10 metri, għandhom ikunu kkunsidrati fi proporzjon għar-relazzjoni bejn il-kwantitajiet impoġġija fis-suq minn dawn is-sajjieda u l-kwantitajiet totali mpoġġija fis-suq fiż-żona in-kwistjoni.
4. L-attivitajiet tal-produzzjoni u tat-tpoġġija fis-suq ta' organizzazzjoni tal-produzzjoni fil-qasam ta' l-akwakultura, kif definit fil-punt 2.2(a) ta' l-Anness III għar-Regolament tal-Kunsill (KE) Nru 2792/1999 [4], għandhom ikunu kkunsidrati bħala li jkunu rappreżentattivi b'mod suffiċjenti fiż-żona li fiha huwa propost li jkunu estiżi r-regolamenti, jekk il-produzzjoni mill-organizzazzjoni tal-produtturi, jew mill-membri tagħha, ta' l-ispeċi li għalihom ikunu qed japplikaw ir-regoli tkun tammonta għal aktar minn 40 % tal-kwantitajiet prodotti.
5. Għall-għan biex ikun applikat il-punt 4, għandhom ikunu kkunsidrati l-kwantitajiet prodotti matul is-sena tas-suq ta' qabel.
Artikolu 2
1. Ir-regoli tal-produzzjoni u tat-tpoġġija fis-suq msemmija fl-Artikolu 7(1)(a) tar-Regolament (KE) Nru 104/2000 għandhom jinkludu dawn l-elementi li ġejjin:
(a) il-kwalità, il-qies jew il-peżati u l-preżentazzjoni tal-prodotti offruti għall-bejgħ;
(b) il-kampjuni, ir-riċetakkli użati għall-bejgħ, l-ippakkeġġjar u l-ittikkettjar u l-użu tas-silġ;
(ċ) il-kondizzjonijiet ta' l-ewwel tpoġġija fis-suq, li jistgħu jinkludu regoli fuq id-disponiment razzjonali tal-produzzjoni biex ikun stabbilizzat is-suq.
2. Fil-qasam ta' l-akwakultura, ir-regoli msemmija fil-paragrafu 1 jista' jkollhom miżuri dwar it-tqegħid taż-żgħar jew ta' intervent, fi stadji oħra, taċ-ċiklu tal-ħajja ta' l-ispeċi ta' l-akwakultura li għalihom r-regoli jkunu japplikaw, u, b'mod speċjali, dispożizzjonijiet fuq il-ġabra jew il-ħażna, inkluż l-iffriżar, ta' kwalunkwe prodotti żejda."
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fl-14 ta' Settembru 2001.

Labels: 3
6